આવા ધંતુરાને જોઈને તો મંગળવાળા પણ મોમાં આંગળા નાંખી દે કે અત્યાર સુધી તો અમે મંગળવાળા માણસને નડતા હતાં આ બબૂચક તો હવે મંગળને નડવાનો! સાલી આપણી પૃથ્વીવાસીની ઈજ્જત ધૂળધાણી નહીં થાય? કેવી ઈજ્જત જાય! અહિયાં તો ઉકેલ મળે, માણસને મંગળ નડે તો પ્રખર પંડિતો એનો ઉકેલ પણ કાઢે પણ મંગળને જો માણસ નડ્યો, તો બિચારાનું આવી જ બને ને? ત્યાં ક્યાં પંડિત શોધવા જાય! ભગવાનની બધી એજન્સી તો આપણી પાસે! આપણે ત્યાં તો માણસને મંગળ નડતો હોય તો પંડિતો મંગળની વીંટી પહેરાવીને નડતર કાઢી પણ આપે પણ મંગળના ગ્રહવાળાને માણસ નડ્યો તો એને કોણ વીંટો પહેરડાવે?